Document ID: 32008R0634

KOMISIJAS REGULA (EK) Nr. 634/2008
(2008. gada 27. jūnijs),
ar ko nosaka samazinātus lauksaimniecības komponentus un papildu maksājumus, ko piemēro dažu tādu preču importam no Šveices Kopienā, kuru sastāvā ir piena produkti un uz kurām attiecas Padomes Regula (EK) Nr. 3448/93
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1993. gada 6. decembra Regulu (EK) Nr. 3448/93, ar ko nosaka tirdzniecības režīmu, kas piemērojams dažām lauksaimniecības produktu pārstrādē iegūtām precēm (1), un jo īpaši tās 7. pantu,
tā kā:
(1)
Ar 2004. gada 26. oktobra Nolīgumu starp Eiropas Kopienu un Šveices Konfederāciju (2) (turpmāk - “Nolīgums”) 2. protokolu 1972. gada 22. jūlija Nolīgumā starp Eiropas Ekonomikas Kopienu un Šveices Konfederāciju aizstāja ar jaunu 2. protokolu, kas attiecās uz dažiem pārstrādātiem lauksaimniecības produktiem. Īstenojot šo protokolu, EK un Šveices Apvienotā komiteja ar Lēmumu Nr. 1/2008 (3) grozīja 2008. gada 1. februārī noteiktās iekšzemes atsauces cenas.
(2)
Tagad ir nepieciešams noteikt to lauksaimniecības komponentu un papildu maksājumu apmēru, ko no 2008. gada 1. februāra piemēro dažiem produktiem, kuru sastāvā ir piena produkti un kas Kopienā ir importēti no Šveices.
(3)
Nolīgumu piemēro no 2008. gada 1. februāra, tādēļ šajā regulā paredzētos pasākumus piemēro no minētās dienas,
IR PIEŅĒMUSI ŠO REGULU.
1. pants
Pielikumā ir noteikti samazināti lauksaimniecības komponenti un papildu maksājumi, ko no 2008. gada 1. februāra piemēro dažu tādu preču importam no Šveices Kopienā, kuru sastāvā ir piena produkti un uz kurām attiecas B pielikuma 1. tabula Regulā (EK) Nr. 3448/93.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
To piemēro no 2008. gada 1. februāra.
Šī regula uzliek saistības kopumā un ir tieši piemērojama visās dalībvalstīs.
Briselē, 2008. gada 27. jūnijā

Labels: 17
3
6
18
15